Besighede vernietig, motoris baie ernstig beseer | Netwerk24
Besighede vernietig, motoris baie ernstig beseer
Deur Verslagspan 10 Julie 2019 08:46
Verskeie besighede is in puin gelê toe 'n vragmotor in die vroeë oggendure in Worcester ontplof het. Standard verneem betroubaar die vragmotorbestuurder is ongedeerd en het reeds 'n verklaring afgelê. Een ander persoon wat in 'n nabygeleë voertuig was, is ernstig beseer. Twee brandweermanne is ook vir beserings behandel.
Omstanders het na die aanvanklike ontploffing om die toneel saamgedrom toe 'n tweede reuse-ontploffing plaasgevind het. Skrapnel is honderde meters ver geslinger en mense het laat spaander. 'n Inwoner van De La Batweg in Rouxpark berig daar het skrapnel op sy dak geval.
Talle ondernemings is vernietig en het groot skade gely. Paaie was ten die begin van besigheidsure nog gesluit om die toneel.